b'\n_START_ARTICLE_\nSuomen Nuorisoseurat\n_START_PARAGRAPH_\nSuomen Nuorisoseurat ry on lasten ja nuorten kulttuurista harrastustoimintaa tuottava j\xc3\xa4rjest\xc3\xb6. J\xc3\xa4rjest\xc3\xb6n tarkoituksena on kulttuurisen kasvatus- ja harrastustoiminnan avulla edist\xc3\xa4\xc3\xa4 lasten, nuorten ja aikuisten kokonaisvaltaista kasvua sek\xc3\xa4 aktiivista ja vastuullista kansalaisuutta. Ajatuksena on, ett\xc3\xa4 eri-ik\xc3\xa4isten yhdess\xc3\xa4 toimiminen vahvistaa yhteis\xc3\xb6llisyytt\xc3\xa4 ja yhdenvertaisuutta sek\xc3\xa4 lis\xc3\xa4\xc3\xa4 hyvinvointia._NEWLINE_Suomen Nuorisoseurat ry on eri puolilla Suomea toimivien paikallisten nuorisoseurojen vuonna 1897 perustettu keskusj\xc3\xa4rjest\xc3\xb6, jolla on 54 000 eri-ik\xc3\xa4ist\xc3\xa4 henkil\xc3\xb6j\xc3\xa4sent\xc3\xa4. Seurat pit\xc3\xa4v\xc3\xa4t yll\xc3\xa4 talkoovoimin 700 nuorisoseurantaloa, jotka ovat monipuolisia toiminnan keskuksia alueillaan.\n_START_SECTION_\nOrganisaatio\n_START_PARAGRAPH_\nSuomen Nuorisoseuroilla on aluetoimistoja.\n_START_SECTION_\nVisio 2020\n_START_PARAGRAPH_\nVuonna 2020 nuorisoseurat on Suomen merkitt\xc3\xa4vin kulttuurisen lapsi- ja nuorisoty\xc3\xb6n toimija.\n_START_SECTION_\nArvot\n_START_PARAGRAPH_\nJokainen lapsi, nuori ja aikuinen voi osallistua nuorisoseuratoimintaan. J\xc3\xa4rjest\xc3\xb6n keskeisi\xc3\xa4 arvoja ovat osallisuus, yhteis\xc3\xb6llisyys ja yhdenvertaisuus._NEWLINE_Osallisuus tarkoittaa nuorisoseurassa yhteis\xc3\xb6\xc3\xb6n kuulumista ja mukanaoloa. Jokainen voi vaikuttaa yhteiseen tekemiseen ja toimintaan. Yhteis\xc3\xb6llisyys on yhdess\xc3\xa4 toimimista ja tekemisen riemua.  Siihen kuuluvat tasavertainen vuorovaikutus ja yhteenkuuluvuus sek\xc3\xa4 yhteiset kokemukset. Nuorisoseurassa kaikki ihmiset ovat yhdenvertaisia. Toiminta on avointa ja arvostavaa ja siihen on helppo tulla mukaan.\n_START_SECTION_\nToimintaa lapsille ja nuorille\n_START_PARAGRAPH_\nKeskeisimm\xc3\xa4t harrastusalat ovat tanssi, teatteri, musiikki ja liikunta sek\xc3\xa4 oman asuinalueen kehitt\xc3\xa4minen ja kansainv\xc3\xa4linen toiminta. Suomen Nuorisoseurojen harrastusryhmi\xc3\xa4 on satoja eri puolilla Suomea. Seurantaloilla ja muissa seurojen yll\xc3\xa4pit\xc3\xa4miss\xc3\xa4 toimitiloissa j\xc3\xa4rjestet\xc3\xa4\xc3\xa4n harrastustoiminnan lis\xc3\xa4ksi my\xc3\xb6s erilaisia kulttuuritapahtumia ja leirej\xc3\xa4. Tunnetuimpia valtakunnallisia tapahtumia ovat Pispalan Sottiisi, Folklandia, Tanssimania, Lasten Kalenat, Ramppikuume ja Teatterilaiva._NEWLINE_Tunnettuja maakunnallisia tapahtumia ovat mm._NEWLINE_Talvip\xc3\xa4iv\xc3\xa4t Iisalmessa / J\xc3\xa4rjest\xc3\xa4j\xc3\xa4: Yl\xc3\xa4-Savon piiri_NEWLINE_Kalkkareitten kulttuurikeikka / J\xc3\xa4rjest\xc3\xa4j\xc3\xa4: H\xc3\xa4meen, Varsinais-Suomen ja Satakunnan piirit_NEWLINE_Kulttuurisavotta Joensuussa / J\xc3\xa4rjest\xc3\xa4j\xc3\xa4: Pohjois-Karjalan piiri_NEWLINE_Jutajaiset / Lapin piiri\n_START_SECTION_\nNUORI TAIDE \xe2\x80\x93 YOUNG ART -teatteritoiminta\n_START_PARAGRAPH_\nNuori taide \xe2\x80\x93 Young art on tavoitteellisesti etenev\xc3\xa4\xc3\xa4 teatterialan peruskoulutusta. Valtakunnallista taiteen perusopetuksen opetussuunnitelman pohjalta rakennettua Young Art -tuoteryhm\xc3\xa4lle suunniteltua teatteritaiteen perusopetussuunnitelmaa noudatetaan valtakunnallisesti kaikissa Young Art -teatterikouluissa. Young art \xe2\x80\x93teatterikoulutoiminta on pilotoitu ja sit\xc3\xa4 on aktiivisesti kehitetty Rovaniemell\xc3\xa4 ja Lahdessa.\n_START_SECTION_\nKansainv\xc3\xa4linen toiminta\n_START_PARAGRAPH_\nSuomen Nuorisoseurat edist\xc3\xa4\xc3\xa4 lasten ja nuorten sek\xc3\xa4 heid\xc3\xa4n kanssaan toimivien aikuisten mahdollisuuksia osallistua kansainv\xc3\xa4liseen toimintaan. J\xc3\xa4rjest\xc3\xb6 on mukana my\xc3\xb6s Eurooppalaisessa Vapaaehtoispalvelussa (EVS).\n_START_SECTION_\nLapset \xc3\x84\xc3\xa4ness\xc3\xa4\n_START_PARAGRAPH_\nSuomen Nuorisoseurat koordinoi lasten osallisuutta edist\xc3\xa4v\xc3\xa4\xc3\xa4 Lapset \xc3\x84\xc3\xa4ness\xc3\xa4 -hanketta.\n_START_SECTION_\nTempoa Tenaviin\n_START_PARAGRAPH_\nTempoa Tenaviin musiikkiliikuntatoiminta on Kalevan Nuorten Liiton rekister\xc3\xb6im\xc3\xa4 toimintamuoto pienille lapsille ja heid\xc3\xa4n vanhemmilleen. Kalevan Nuorten Liiton purkautuessa vuonna 2012 toiminnot siirrettiin osaksi Suomen Nuorisoseurat ry:t\xc3\xa4. _NEWLINE_Tempoa Tenaviin -musiikkiliikuntaryhm\xc3\xa4t ovat lasten ja aikuisten yhteisi\xc3\xa4 kohtaamispaikkoja, jossa liikutaan, leikit\xc3\xa4\xc3\xa4n, lauletaan ja temppuillaan. Toiminnan tavoitteena on lapsen ja aikuisen v\xc3\xa4lisen vuorovaikutuksen lis\xc3\xa4\xc3\xa4minen ja lapsen kokonaisvaltaisen kehityksen tukeminen musiikin ja liikunnan keinoin. T\xc3\xa4rkeit\xc3\xa4 tekij\xc3\xb6it\xc3\xa4 ovat liikunnan ilon, vauhdin hurman sek\xc3\xa4 l\xc3\xa4mm\xc3\xb6n ja l\xc3\xa4heisyyden tuottaminen ja kokeminen.  Toiminnan k\xc3\xa4ynnist\xc3\xa4minen ja ohjaajana toimiminen edellytt\xc3\xa4v\xc3\xa4t Tempoa Tenaviin ohjaajakoulutuksen suorittamista sek\xc3\xa4 tuotemerkkisopimuksen tekemist\xc3\xa4 Suomen Nuorisoseurat ry:n kanssa._NEWLINE_Harrastusryhmi\xc3\xa4 on ymp\xc3\xa4ri Suomea. Tempoa Tenaviin -koulutusta j\xc3\xa4rjestet\xc3\xa4\xc3\xa4n ymp\xc3\xa4ri Suomen.\n_START_SECTION_\nKoulutusta ohjaajille\n_START_PARAGRAPH_\nHarrastusryhmi\xc3\xa4 ohjaavat lasten toiminnasta kiinnostuneet ja harrastusalaan perehtyneet vapaaehtoiset aikuiset ja nuoret. Liitto j\xc3\xa4rjest\xc3\xa4\xc3\xa4 ohjaajakoulutusta ja tuottaa aineistoja kerhotoiminnan tukemiseksi.\n_START_SECTION_\nKNoppi-koulutus\n_START_PARAGRAPH_\nKNoppi on ohjaajakoulutus, joka antaa valmiudet lasten ja varhaisnuorten kerhojen ja ryhmien ohjaamiseen nuorisoseuroissa.\n_START_SECTION_\nTeatterikasvatuksen ohjaajakoulutus\n_START_PARAGRAPH_\nTeatterikasvatuksen ohjaajakoulutus tarjoaa ty\xc3\xb6kaluja sek\xc3\xa4 teatteriryhm\xc3\xa4n ohjaamiseen ett\xc3\xa4 muuhun kerho- ja ryhm\xc3\xa4toimintaan. _NEWLINE_Teatterikasvatuksen ohjaajakoulutuksen toteuttavat Sivistysliitto ja Opintokeskus _NEWLINE_Kansalaisfoorumi, Suomen Nuorisoseurat sek\xc3\xa4 Suomen Harrastajateatteriliitto.\n_START_SECTION_\nSirkuskerho-ohjaajan koulutus\n_START_PARAGRAPH_\nTavoitteena on antaa valmiuksia sirkuksesta kiinnostuneille ohjaajille erilaisten sirkuslajien (jongleeraus, tasapainoiluakrobatia ja ilma-akrobatia) ohjaamisessa harrastuksen alkuvaiheessa.\n_START_SECTION_\nTempoa Tenaviin -ohjaajakoulutus\n_START_PARAGRAPH_\nTempoa Tenaviin on Kalevan Nuorten Liiton rekister\xc3\xb6im\xc3\xa4 musiikkiliikunnan toimintamuoto pienille lapsille ja heid\xc3\xa4n vanhemmilleen. Musiikkiliikuntaryhm\xc3\xa4t ovat lasten ja aikuisten yhteisi\xc3\xa4 kohtaamispaikkoja, jossa liikutaan, leikit\xc3\xa4\xc3\xa4n, lauletaan ja temppuillaan. Tavoitteena on lis\xc3\xa4t\xc3\xa4 lapsen ja aikuisen vuorovaikutusta ja tukea lapsen kokonaisvaltaista kehityst\xc3\xa4 musiikin ja liikunnan keinoin. Kalevan Nuorten Liiton yhdistyess\xc3\xa4 Suomen Nuorisoseurat ry:hyn Tempoa Tenaviin -toiminta siirtyi osaksi Suomen Nuorisoseurojen toimintaa.\n_START_SECTION_\nKansantanssin ohjaajakoulutus\n_START_PARAGRAPH_\nKansantanssin ohjaajakoulutuksen tavoitteena on antaa kansantanssin harrastajalle valmiudet toimia kansantanssiryhm\xc3\xa4n ohjaajana. Koulutus perehdytt\xc3\xa4\xc3\xa4 suomalaisen kansantanssin tekniikkaan ja sen opettamiseen, ryhm\xc3\xa4n toimintaan ja sen ohjaamiseen sek\xc3\xa4 harrastustoiminnassa kasvattajana toimimiseen.\n_START_SECTION_\nOhjaajien olohuone\n_START_PARAGRAPH_\nOhjaajien olohuone on ohjaajien kohtaamispaikka, jossa ohjaajat jakavat kokemuksia ohjaajuudesta ja saavat uusia virikkeit\xc3\xa4 ohjaajana toimimiseen.'